Folketing
2002-04-05

af Folketinget siger ja til et forslag, kan man undre sig over det, men jeg er i hvert fald meget, meget glad for det. Jeg synes, der har været rejst nogle generelle problemer om afsætningsstederne, altså det at afsætte folk og optage folk i Københavnsområdet. Det fremgår også af høringssvarene, at det skal vi have belyst. Flere, bl.a. hr. Peder Sass, talte også om afstandskriterier, og det er jeg åben over for at diskutere. Den eneste lille smule malurt, jeg har, er til hr. Albrechtsen, og det kan ikke undre. Hr. Albrechtsen havde det synspunkt, som er lodret forkert, at det er vognmandsinteresser, regeringen ønskede at varetage. Vi har ikke noget imod, at det går godt for vognmændene, bestemt ikke, men det er forbrugernes interesser, vi ønsker at varetage. Det er alene forbrugernes interesser, og det er derfor, vi har lavet lovforslaget, netop for at de kan få nogle flere alternativer til den kollektive trafik, der allerede findes, altså mere kollektiv trafik. Jeg håber, hr. Martin Lidegaard hører efter - mere kollektiv trafik, sagde jeg. Hr.